
Καλησπέρα συνάδελφοι.
Γιάννη αν είχες διαβάσει το προηγούμενο αρχείο που είχα αναρτήσει Πεδίο δύναμης και ελατήριο. Πιθανόν δεν θα ήταν ανάγκη να κάνεις τους τελευταίους ελέγχους.
Θρασύβουλε σε ευχαριστώ για την απάντηση. 
Αν είχες διαβάσει την ανάρτηση Τα μαθηματικά και το διάβασμά τους, παρέα με τη φύση. Θα είχες διαβάσει ότι το αποτέλεσμα:
UΒ= - ½ ky12
Είναι πράγματι αρνητικό, αλλά το είχα σχολιάσει τι φυσική σημασία έχει αυτή η τιμή.
Βαγγέλη (Κορφ) δεν συμφωνώ ότι ο καθένας μπορεί να βγάζει διαφορετικό συμπέρασμα για το ποιο σύστημα έχει μεγαλύτερη ενέργεια. Μπορεί να υπολογίζει διαφορετική τιμή, αλλά όχι διαφορετικός συμπέρασμα για το ποιο σύστημα έχει μεγαλύτερη ενέργεια.
Διάβασε το σχόλιο εδώ. Με τα δυο σώματα που κρέμονται.
//////////////////////////////////
Αλλά ας κάνω μια τελευταία προσπάθεια να δείξω ότι όλες οι γάτες δεν πιάνουν ποντίκια και δεν μπορούμε να κάνουμε ή αυτό ή εκείνο, ερχόμενος στο 2ο σχήμα, που όλοι συμφωνήσαμε ότι τα δυο συστήματα έχουν την ίδια ενέργεια.

Τα παραπάνω ελατήρια είναι συσπειρωμένα κατά Δℓ, έχοντας συμπιεστεί από τα σώματα, με τα οποία βρίσκονται σε επαφή, χωρίς να είναι δεμένα σε αυτά.
Αφήνω το πάνω σώμα ελεύθερο και θέλω να βρω τη μέγιστη συσπείρωση του δεξιού ελατηρίου.
Κάνω αυτά που υποστηρίζεις Θρασύβουλε. Παίρνω έναν ακίνητο παρατηρητή ως προς τα δύο συστήματα, ορίζω το οριζόντιο επίπεδο που περνά από το cm του σώματος ως επίπεδο μηδενικής ενέργειας και ορίζω επίσης ως σημείο μηδενικής ελαστικής δυναμικής ενέργειας, την αρχική  θέση  του σώματος και λέω, ότι έχω συντηρητικά πεδία δυνάμεων, οπότε η μηχανική ενέργεια διατηρείται:
Καρχ+Uαρχ=Κτελ+Uτελ
Αλλά Uαρχ=0, αφού έχω ορίσει εκεί την αυθαίρετη τιμή μηδενισμού που δικαιούμαι. Το ελατήριο δεξιά είναι φάντασμα, άρα δεν παίζει κανένα ρόλο και δεν μπορεί να έχει ενέργεια. Καρχ=Κτελ=0, το σώμα ξεκίνησε από την ηρεμία και σταμάτησε ξανά. Το πεδίο δύναμης που αντιστοιχεί το δεξί ελατήριο έχει δυναμική ενέργεια Uτελ=½ k∙(Δℓ1)2- ½ k(2d)2 , αφού το αριστερό ελατήριο έχει μετατραπεί  πλέον σε φάντασμα, οπότε δεν υπάρχει. Αντικαθιστώ και παίρνω:
0+0=0+½ k∙(Δℓ1)2- ½ k(2d)2  →
Δℓ1=2d
Αφήνω το 2ο σώμα ελεύθερο και θέλω να βρω τη μέγιστη συσπείρωση του δεξιού ελατηρίου, έχοντας ορίσει ξανά το ίδιο σημείο μηδενικής δυναμικής ενέργειας, την αρχική θέση.
Καρχ+Uαρχ=Κτελ+Uτελ
Καρχ=Κτελ=0, στο τέλος το σώμα θα βρίσκεται στο πεδίο δύναμης του δεξιού ελατηρίου, η ενέργεια του οποίου θα υπολογιστεί με βάση το σημείο αναφοράς μας:
Uτελ= ½ k∙(Δℓ1)2- ½ kd2
Και με αντικατάσταση:
0+0=0+½ k∙(Δℓ1)2- ½ kd2 →
Δℓ1=d.
Αν κάποιος φίλος επιμένει ότι πρέπει να αντιμετωπίζει το ελατήριο ως πεδίο δύναμης και να βρίσκει τα παραπάνω αποτελέσματα, τι να πω; Μάλλον δεν έχω καταλάβει τίποτα περί φυσικής!!!
Θεωρείτε βρε συνάδελφοι ότι είναι φυσική όλα αυτά;
Ίσως πρέπει να το φωνάξω πολύ δυνατά μήπως ακουστεί.
Το ελατήριο δεν είναι πεδίο δύναμης.
Ο Γόρδιος δεσμός επιτέλους πρέπει να κοπεί!!!
ΥΓ.
Έχω δεχτεί πολλά μνμ φίλων οι οποίοι μου ζήτησαν να κλείσει επιτέλους αυτή η συζήτηση γιατί έχει κουράσει. Δεν μπορώ να ζητήσω και πολύ περισσότερο να επιβάλλω κάτι τέτοιο.
Προσωπικά όμως αυτή είναι η τελευταία μου τοποθέτηση στη θέση αυτή.
Για όποιο παρεμφερές θέμα θα ήθελε κάποιος φίλος να γίνει συζήτηση, αφού θεωρεί ότι υπάρχει ακόμη θέμα, ας ξεκινήσει μια νέα συζήτηση με συγκεκριμένο κλειστό ερώτημα.

